

LĒMUMS

Ādažos, Ādažu novadā

2025. gada 27. februārī **Nr.** **53**

**Par Ādažu novada daudzbērnu ģimeņu biedrības “Ādažu dižģimenes” iniciatīvu projektu** **“****Daudzbērnu ģimeņu Padel tenisa nodarbības”**

Ādažu novada pašvaldība izskatīja Ādažu novada daudzbērnu ģimeņu biedrības “Ādažu dižģimenes” (reģ. Nr. Nr. 40008332878, juridiskā adrese: Gaujas iela 11-45, Ādaži (turpmāk - Iesniedzējs)) 2025. gada 10. februāra un 13. februāra precizējumiem (reģ. Nr. ĀNP/1-11-1/25/976) iniciatīvu projekta pieteikumu“Daudzbērnu ģimeņu Padel tenisa nodarbības”(turpmāk – Projekts) finansējuma saņemšanai saskaņā ar pašvaldības 2023. gada 24. maija nolikumu Nr. 11 “Iniciatīvas projektu finansēšanas kārtība Ādažu novada pašvaldībā” (turpmāk – Nolikums).

Projekta mērķis ir veicināt jaunu prasmju apguvi un saliedēt Ādažu novadā dzīvojošās daudzbērnu ģimenes, kopīgi apgūstot Padel tenisa spēles prasmes. Mērķauditorija – Ādažu novada daudzbērnu ģimenes (kopumā 20 personas), kuras piedalīsies treniņos un apgūs Padel tenisa spēli. Projekta ietvaros tiks piesaistīts profesionāls treneris, kurš mācīs Padel tenisa pamatus dalībniekiem no 10 gadu vecuma. Plānots izveidot 5 treniņu grupas, katrai no tām paredzētas 10 nodarbības – 3 ar treneri un 7 patstāvīgas nodarbības bez trenera. Kopumā tiks nodrošinātas 50 stundas laukuma nomas un 15 stundas trenera pakalpojumi. Projekta ietvaros biedrība iegādāsies 8 Padel tenisa raketes – 4 pieaugušajiem un 4 jauniešiem, lai nodrošinātu treniņu norisi. Spēlē vienlaicīgi piedalīsies/trenēsies 4 dalībnieki, notiks 5 nodarbības nedēļā, katrai grupai 1 nodarbība, kopā paredzot 20 personu apmācības/treniņus. Nodarbības ilgums 60 minūtes. Projekts tiktu īstenots laika posmā no 10.03.2025. līdz 30.10.2025.

Pēc projekta noslēguma Ādažu novada Goda ģimenes, uzrādot derīgu karti, varēs bez maksas izmantot iegādātās Padel tenisa raketes, tādējādi nodrošinot projekta ilgtspēju. Projekta kopējais finansējums ir 2029,00 *euro* (t.sk. pašvaldības finansējums 1990 *euro* un rīkotāja finansējums 39,00 *euro*). Projekta tāme ietver šādus izdevumus:

|  |  |  |  |  |  |  |
| --- | --- | --- | --- | --- | --- | --- |
| Nr. | Izmaksu nosaukums | Vienību skaits | Vienas vienības cena (EUR) | KOPĒJAIS finansējums (EUR) | Pašu un cits finansējums (EUR) | Domes līdzfinansē-jums (EUR) |
| 1. | Padel tenisa apmācības treneru vadībā, 5gab. grupām (20 personām) | 15 h | 20 | 300 | 0 | 300 |
| 2.  | Padel tenisa laukuma noma (stundas) | 50 h | 25 | 1250 | 0 | 1250 |
| 3. | Padel tenisa raketes pieaugušajiem | 4 gab | 55 | 220 | 0 | 220 |
| 4. | Padel tenisa raketes jauniešiem | 4 gab | 55 | 220 | 0 | 220 |
| 5.  | Padel tenisa bumbiņu komplets (3 bumbas) | 6 kompl | 6 | 39 | 39 | 0 |
| KOPĀ (t.sk., nodokļi): | 2029 | 39 | 1990 |

Pašvaldības Centrālās pārvaldes Attīstības un projektu nodaļa veica projekta atbilstības izvērtēšanu domes noteiktajā kārtībā un secināja, ka projekts ir ieguvis 24 punktus (no 26), kā arī, ka tā norises plāns un izdevumi atbilst projekta mērķim.

Projekts atbilst Ādažu novada Attīstības programmas (2021.-2027.) vidējā termiņa prioritātei “VTP12 “Iedzīvotāju dzīves stabilitāte un drošība” (uzdevums “U12.1.2 “Veicināt NVO un citu iestāžu darbību veselīga dzīvesveida un ģimenes vērtību popularizēšanā un pašvaldības politikas veidošanā bērnu un ģimenes jomā”) un “VTP10 Sporta aktivitāšu pieejamība un daudzveidība” (uzdevums U10.3.2 “Rīkot sporta pasākumus”).

Pamatojoties uz Pašvaldību likuma 5. panta pirmo daļu, Nolikuma 67. punktu, kā arī ārkārtas Izglītības, kultūras, sporta un sociālās komitejas 19.02.2025. atzinumu, Ādažu novada pašvaldības dome

**NOLEMJ:**

1. Atbalstīt Ādažu novada daudzbērnu ģimeņu biedrības “Ādažu dižģimenes” iniciatīvas projektu “Daudzbērnu ģimeņu padel tenisa nodarbības” un piešķirt tam pašvaldības līdzfinansējumu 1990 *euro* (vienu tūkstoti deviņi simti deviņdesmit *euro* ).
2. Pašvaldības Centrālās pārvaldes Juridiskajai un iepirkumu nodaļai 10 (desmit) darbdienu laikā pēc šī lēmuma pieņemšanas sagatavot līguma projektu 1. punkta izpildei, nosakot pienākumu Ādažu novada daudzbērnu ģimeņu biedrība “Ādažu dižģimenes” ne vēlāk kā viena mēneša laikā no projekta pabeigšanas dienas iesniegt pašvaldībai atskaiti par līdzfinansējuma izlietošanu.
3. Pašvaldības izpilddirektoram parakstīt 2. punktā noteikto līgumu.
4. Pašvaldības Centrālās pārvaldes Grāmatvedības nodaļai līdz 2025. gada 21. martam izmaksāt Ādažu novada daudzbērnu ģimeņu biedrība “Ādažu dižģimenes” 1. punktā noteikto līdzfinansējumu 80 % apmērā no Attīstības un projektu nodaļas budžeta tāmes līdzekļiem. Līdzfinansējumu 20% apmērā pašvaldība izmaksā 10 (desmit) darbdienu laikā pēc finanšu atskaites un attaisnojuma dokumentu saņemšanas pašvaldībā.
5. Pašvaldības Centrālās pārvaldes Attīstības un projektu nodaļai veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU